بەپاو ماڵپەڕوو کۊڵبەر نیوزی، حەفتەی ۋەڵین، دەوڵەتو ئېرانی بانەو نەوسوڎەنە هجومش کەرڎەن سەرو کۊڵبەرا و ٤ کۊڵبەرېش زامڎارۍ کەرڎېنۍ. ئانە ئاشکراکریان، ڕژېموو  ئېرانی جە ١٢ و ئابینە جە کرماشان تەقەشا جە کۊڵبەرا کەرڎەن و کۊڵبەرېوە بەنامۍ شایەن زەحمەتکېشی زامڎاربیەن.
حەرپاسە جە ١٣ و ئابینە، سەروازەکۍ ڕژېموو ئېرانی هەرېموو هەنگەژاڵەو شارو بانەینە تەقەشا کەرڎەن، کەسېوە خەڵکوو پیرانشاری بەنامۍ تاهیر ئیسماعیلی زامڎاربیەن.
١٧ و ئابیچ، جە دەگاو تاژینی سەر بە بانەی، جەلال سوهرابی زامڎارکریا، جە ١٨ وئابینە، ڕەئوف ڕەسوڵ بانەیی جەلایەن و سەروازا ئېرانیۊ زامڎارکریا.
هـ . ش
